Dakaru sun halaka 'yan Boko Haram 4 a Maiduguri ▷ Legit.ng
Dakaru sun halaka 'yan Boko Haram 4 a Maiduguri
a year ago 33 views by Ishaq Isma'il
Yayin wani farmaki na kwanton bauna da dakarun sojin kasan Najeriya su ka kai cikin wasu kauyuka a jihar Borno, tsugune ta karewa wasu 'yan kungiyar masu tayar da kayar baya na Boko Haram 4 da tuni suka riga mu gidan gaskiya.
Kamfanin dillancin labarai na kasa ya ruwaito cewa, kakakin bataliyar sojin kasa, Kanal Sagir Musa, shi ne ya bayar da shaidar hakan yayin ganawar sa da manema labarai a ranar Lahadi, 12 ga watan Mayun 2019 cikin babban birnin kasar nan na tarayya.
Kanal Musa ya bayyana cewa, dakarun sojin kasan tare da hadin gwiwar dakarun tsaro na sa kai, sun kai farmaki na tankade da rairaya a yankunan da 'yan ta'adda ke cin karen su babu babbaka da suka hadar da kauyukan Surdewalla, Ranwa, Baladayo, Sabon Gari da kuma Shetimeri.
A yayin da kimanin sojoji biyu suka jikkata yayin dauki ba dadi da masu tayar da kayar baya, Kanal Musa yayi karin haske dangane da yadda wata Bataliyar sojin kasa mai lamba 177 tare da hadin kungiyar dakarun tsaro na sa kai suka tashi sansanan 'yan ta'adda a kauyukan Mboa, Mboa-Kura, Yarchisa, Bombula, Tshata da kuma Bamzir.
Cikin wani rahoton mai nasaba da wannan, Bataliyar sojin kasa mai lamba 121 da kuma 192 tare da hadin gwiwar dakarun tsaro na 'yan sa ka ta samu nasarar hallaka 'yan boko haram da dama yayin wani farmaki na kwanton bauna da ta kai cikin kauyukan jihar Borno a ranar Juma'a.
KARANTA KUMA: Babu abinda Buhari ya fi ba muhimmanci irin inganta jin dadin al'umma - Osinbajo
Kamar yadda kididdigar rahotanni ta bayyana, ta'addancin kungiyar masu tayar da kayar baya ta Boko Haram da ta shafe tsawon shekaru goma ta na tafka ta'asa a kasar nan ta salwantar da rayukan kimanin Mutan dubu ashirin da takwas yayin da sama da miliyan biyu suka rasa muhallan su.
Boko Haram Latest NewsMaiduguri Latest NewsBorno StateHausa NewsLabarin Sojojin Najeriya
12 hours ago 27775 views
9 hours ago 16023 views
14 hours ago 21287 views
6 hours ago 9241 views
23 hours ago 18188 views
6 hours ago 2822 views
an hour ago 11809 views
an hour ago 18087 views
Mai bada shaida a kan Fayose ya lauye ana tsakiyar shari’a a Kotu